Helgeland Regionråd

Helgelandsrådet er et interkommunalt politisk råd for kommunene Alstahaug, Bindal, Brønnøy, Dønna, Grane, Herøy, Leirfjord, Sømna, Træna, Vefsn, Vega og Vevelstad.

Rådet ble opprinnelig etablert den 1. januar 1993 under navnet Ytre-Helgeland Regionråd som et regionalpolitisk samarbeidsorgan mellom de syv kommunene Alstahaug, Dønna, Herøy, Leirfjord, Lurøy, Træna og Rødøy. I 2001 meldte Vefsn overgang fra Indre Helgeland Regionråd til Ytre-Helgeland Regionråd. Samtidig som Vefsn ble medlem i Ytre-Helgeland Regionråd byttet regionrådet navn til Helgeland Regionråd. Selskapet ble registret den 16. juni 2005 under bransjen «offentlig administrasjon tilknyttet næringsvirksomhet og arbeidsmarked». 01.01.2010 meldte Lurøy seg ut av Helgeland Regionråd og inn i Indre-Helgeland Regionråd og selskapet besto da av de syv kommunene Alstahaug, Dønna, Herøy, Leirfjord, Vefsn, Træna og Rødøy som medlemmer. Helgeland Regionråd har ca. 27500 innbyggere og ca. 35% av befolkningen på Helgeland og er med det det nest største regionrådet på Helgeland.

I rådet er hver av de syv kommunene representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.

Bedriften har sin besøksadresse i Torolv Kveldulvsons gt. 5/7 i Sandnessjøen i Alstahaug kommune.

Eksterne lenker 
 Hjemmeside

Interkommunale regionråd
Politikk i Alstahaug
Politikk i Leirfjord
Politikk i Dønna
Politikk i Herøy i Nordland
Politikk i Lurøy
Politikk i Træna
Politikk i Rødøy
Politikk i Vefsn
Etableringer i 1993
1993 i Norge